Conform autorităților, în ultimele 24 de ore au fost raportate 321 de cazuri noi de infecții cu coronavirus. De asemenea, de la ultima raportare, au fost 339 de persoane declarate vindecate. Este pentru prima dată când numărul persoanelor infectate este mai mic decât cel al pacienților declarați vindecați. În total, sunt 2.817 pacienți care s-au vindecat și au fost externați.

Până astăzi, cele mai multe persoane vindecate au fost raportate în data de 22 aprilie atunci când autoritățile au anunțat că 253 de pacienți au fost vindecați și externați. În aceeași zi însă, Grupul de Comunicare Strategică anunța 468 de cazuri noi. De asemenea, în data de 18 aprilie erau raportate 222 de pacienți vindecați, însă numărul cazurilor noi raportat de autorități era de 351.

Cea mai mare diferență între persoanele infectate cu coronavirus și cele vindecate a fost în data de 11 aprilie.

Până astăzi, 24 aprilie, pe teritoriul României, au fost confirmate 10.417 de cazuri de persoane infectate cu coronavirus, a anunțat Grupul de Comunicare Strategică.

Editor: Robert Kiss